En analyse viser, at virksomhederne i Hjørring i høj grad vil have almindelige kontorer og ikke kontorfællesskaber. Faktisk er de helt nede som nummer 24 ud af 25 byer i Danmark, der helst vil have fælles kontorer. Analysen er lavet af ejendomsportalerne Virksomhedslokaler.dk, Lokaleportalen.dk og Findkontorfællesskab.dk. Jo højere en by er på indekset desto flere søgninger er der efter kontorfællesskab i forhold til kontorer i byen. Virksomhederne i Hjørring søger altså meget sjældent efter kontorfællesskaber. Hjørring er kun "overgået" af Holstebro. Aalborg ligger nummer otte på listen. Men i starten af året lå de også i den nederste halvdel. Aarhus topper derimod listen.
Virksomhederne i Hjørring er de næstmindst sociale i hele Danmark.